ФК СКВІЧ

ФК СКВІЧ — былы беларускі футбольны клуб з горада Мінск, заснаваны ў 2000 годзе.

 Гісторыя 
Клуб быў заснаваны ў 2000 годзе фірмай СКВІЧ, якая займалася будаўніцтвам. Падтрымку камандзе спачатку аказвала Беларуская чыгунка, таму асноўная каманда клуба выступала пад назвай «Лакаматыў». Клуб на першы ж год свайго існавання перамог у Другой лізе, а па выніках сезону 2002 атрымаў месца ў элітным беларускім дывізіёне.

У 2003 — 2008 гадах удзельнічаў у Вышэйшай лізе чэмпіянату Беларусі (акрамя 2004 і 2007 гадоў), з 2009 выступаў у Першай лізе. На працягу чатырох сезонаў клуб займаў высокія месцы і прэтэндаваў на чарговае вяртанне ў эліту.

 2013 
Пасля сезону 2012 каманду з-за фінансавых цяжкасцяў пакінулі амаль усе ігракі (застаўся толькі вопытны брамнік Віталь Макаўчык). Новы склад быў сабраны за тыдзень да матчу чвэрцьфінала Кубка Беларусі супраць брэсцкага «Дынама». У гэтым матчы СКВІЧ атрымаў сенсацыйную перамогу (1:0) і прабіўся ў паўфінал.

Але гэта было амаль што адзінае дасягненне каманды ў сезоне. У паўфінале СКВІЧ быў разгромлены мінскім «Дынама» (0:5), а ў чэмпіянаце цярпеў паражэнне за паражэннем і замацаваўся на апошнім радку. У выніку ўжо за некалькі тураў да канца СКВІЧ пазбавіўся шанцаў застацца ў Першай лізе. Атрымаўшы ў перадапошнім туры перамогу над «Полацкам» (5:1), СКВІЧ перагнаў гэты клуб і ў выніку заняў 15 месца.

 2014 
Сезон 2014 клуб распачаў у групе А Другой лігіБюро исполкома БФФ утвердило состав участников и календарь второй лиги. Клуб выступаў пераважна маладымі ігракамі і хутка апынуўся ў канцы турнірнай табліцы. З-за дэфіцыту брамнікаў на некаторы час у браму прыйшлося стаць нават галоўнаму трэнеру Яўгену ЛінёвуФутбол. Евгений Линев: недавно впервые в карьере встал на ворота, приходится закрывать бреши в составе.

У выніку, клуб заняў апошняе 12 месца ў групе А. Саступіўшы ў стыкавых матчах жыткавіцкаму «ЮА-Строй», СКВІЧ заняў апошняе 24-е месца ў Другой лізе.

У сезоне 2015 клуб адмовіўся ад удзелу ў Другой лізе з-за фінансавых цяжкасцей і спыніў існаванне.

 Папярэднія назвы 
 2000: СКВІЧ
 2001—2008: «Лакаматыў»
 2009—2014: СКВІЧ

 Дасягненні 
 Вышэйшае дасягненне — 11 месца ў чэмпіянаце Беларусі 2005 года.
 Фіналіст Кубка Беларусі 2003 года.
 Самая буйная перамога — 7:0 (ДБК-Гомель, 2012).
 Самая буйная параза — 0:12 (Прыазёр'е, 2014).

Статыстыка выступленняў
Чэмпіянат і Кубак Беларусі
СезонЛігаГалыАчкіКубакЗаўвагі 2001  Другая (Д3) 1  34  26  4  4  77–17  82  Чвэрцьфінал  15px Выхад у Першую лігу 2002  Першая (Д2) 3  30  20  6  4  59–16  66 Фіналіст  15px Выхад у Вышэйшую лігу 2003  Вышэйшая (Д1)  15  30  5  9  16  16–42  24 Чвэрцьфінал  15px Вылет у Першую лігу 2004  Першая (Д2)  1  30  24  3  3  75–25  75 1/16 фінала  15px Выхад у Вышэйшую лігу 2005  Вышэйшая (Д1)  11  26  7  5  14  30–43  26 1/8 фінала   2006  Вышэйшая (Д1)  13  26  5  4  17  26–52  19 1/8 фінала  15px Вылет у Першую лігу 2007  Першая (Д2) 3  26  16  4  6  49–21  52 1/8 фінала  15px Выхад у Вышэйшую лігу 2008  Вышэйшая (Д1)  14  30  6  7  17  28–50  25 1/8 фінала  15px Вылет у Першую лігу 2009  Першая (Д2)  5  26  11  6  9  37–29  39 1/32 фінала   2010  Першая (Д2) 2  30  17  7  6  52–21  58 1/16 фінала   Пераходныя матчы1    2  0  1  1  1–3  1  2011  Першая (Д2)  4  30  16  6  8  57–27  54 Чвэрцьфінал   2012  Першая (Д2)  4  28  16  7  5  61–19  55 Паўфінал   2013  Першая (Д2)  15  30  3  3  24  21–63  12 1/16 фінала  15px Вылет у Другую лігу 2014  Другая - А (Д3)  12  22  1  3  18  18–80  6 1/64 фінала   Матчы за 23 месца2  24  2  0  0  2  2–6  0 
1 Пераходныя матчы за месца ў вышэйшай лізе супраць «Тарпеда» (Жодзіна), перадапошняй каманды вышэйшай лігі 2010.
2 Стыкавыя матчы супраць клуба «ЮА-Строй» (Жыткавічы), які заняў 12 месца ў групе Б (2:3, 0:3).

 Галоўныя трэнеры 

 Аляксандр Башмакоў (2001)
 Анатоль Юрэвіч (2002 — 2003)
 Алег Конанаў (2003)
 Уладзімір Гольмак (2004)
 Анатоль Юрэвіч (2005 — жнівень 2006)
 Юрый Малееў (жнівень 2006 — лета 2007)
 Сяргей Ясінскі (лета 2007 — чэрвень 2008)
 Сяргей Кабельскі (чэрвень — ліпень 2008)
 Вячаслаў Акшаеў (ліпень 2008 — канец 2008)
 Леанід Савіцкі (красавік — ліпень 2009)
 Сяргей Бароўскі (жнівень 2009 — снежань 2010)
 Уладзімір Гольмак (снежань 2010 — чэрвень 2011)
 Антон Яўсейчык (в. а. ў чэрвені — ліпені 2011)
 Сяргей Яромка (ліпень — снежань 2011)
 Сяргей Бароўскі (студзень — лістапад 2012)
 Яўген Лінёў (люты — сакавік 2013)
 Уладзімір Гольмак (сакавік — кастрычнік 2013)
 Яўген Лінёў (в. а. у канцы 2013, 2014)

 Спасылкі 





СКВІЧ

Катэгорыя:Спорт у Мінску
Катэгорыя:З’явіліся ў 2000 годзе
Катэгорыя:2000 год у Мінску
Катэгорыя:Зніклі ў 2014 годзе